《南阳春日十首》
宋代·陈舜俞

山川随处有芳菲，老大情怀与旧非。
已恨莺声惊晓梦，岂堪花气著人衣。
家蔬未省添新斸，宰木应曾长旧围。
终向畏涂无所得，好风佳月不如归。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。